stanford-oval/wikipedia huggingface dataset:
מוס דף
הערות שוליים

↑  "Black Star - Black Star,Mos Def,Talib Kweli | Songs, Reviews, Credits | AllMusic". AllMusic. נבדק ב-11 בפברואר 2017. {{cite web}}:  (עזרה)
↑  "Black Star". Pias Recordings (rough trade). 1 בספטמבר 2001. נבדק ב-11 בפברואר 2017. {{cite web}}:  (עזרה)
↑  "The 1998 Pazz & Jop Critics Poll". The Village Voice. New York. 2 במרץ 1999. נבדק ב-27 בספטמבר 2011. {{cite news}}:  (עזרה)
↑  Moon, Tom. "1000 Recordings to Hear Before You Die". Workman Publishing Company. אורכב מ-המקור ב-17 בדצמבר 2011. נבדק ב-26 בספטמבר 2011. {{cite web}}:  (עזרה)
↑  Leroy, Dan (12 באוקטובר 1999). "Mos Def: Black on Both Sides". Yahoo! Music. אורכב מ-המקור ב-2010-06-01. נבדק ב-28 באוגוסט 2009. {{cite web}}:  (עזרה)
↑  RIAA - Gold & Platinum Search. Recording Industry Association of America. Retrieved on 2009-06-30.
| --- | --- |
בקרת זהויות :  NLI: 987007455033105171  PLWABN: 9810652763705606  BIBSYS: 13057762  BNE: XX1595131  BnF: cb14011914b (data)  GND: 135401577  ISNI: 0000 0003 6848 2301  LCCN: no00021038  MusicBrainz: 9f4551c6-1324-4ac5-b3fe-a5c5cfacd54d  NKC: xx0028769  NLA: 41303218  NLK: KAC2020L1959  NTA: 38863541X  RERO: 02-A011746311  SNAC: w6bm048c  SUDOC: 09453506X  Trove: 1454060  VIAF: 2668550   WorldCat (עם VIAF): 2668550
מישל פרידמן

| --- | --- |

 לידה:  25 בפברואר 1956 (בן 68) פריז
 מדינה:  גרמניה 
 עיסוק:  סגן נשיא של  המועצה המרכזית של יהודי גרמניה ונשיא הקונגרס היהודי האירופי
 מקום לימודים:  אוניברסיטת מיינץ  Goethe-Gymnasium (1974)  אוניברסיטת גתה בפרנקפורט 
 בן או בת זוג:  Bärbel Schäfer (2004–?) 
 מספר צאצאים:  2 
 פרסים והוקרה:  צלב המפקד במסדר ההצטיינות של הרפובליקה הפדרלית של גרמניה (2001)  פרס הטלוויזיה הגרמני (2001)  איש השנה (2000)  קצין בלגיון הכבוד (2000) 
 פרופיל ב-IMDb
 
ג'וליאן מישל פרידמן (בצרפתית:  Julien Michel Friedman ; נולד ב-25 בפברואר 1956 בפריז) הוא פרופסור לדיני מקרקעין ודיני תעשיית הבידור באוניברסיטת פרנקפורט ואיש טלוויזיה. פרידמן שימש כסגן נשיא המועצה המרכזית של יהודי גרמניה בין השנים 2000–2003 וכנשיא הקונגרס היהודי האירופי בין השנים 2001–2003.
ביוגרפיה

פרידמן נולד ב-25 בפברואר 1956 בפריז. הוריו היו יהודים שעבדו עבור התעשיין הגרמני אוסקר שינדלר. ב-2004 התחתן עם ברבל שפר (בגרמנית: Bärbel Schäfer), אשת בידור ומנחת טלוויזיה גרמנית.
קריירה

בשנת 1987 סיים פרידמן לימודי תואר ראשון במשפטים. בשנת 1994 השלים תואר דוקטור באוניברסיטת מיינץ. מאז 2016 הוא פרופסור לדיני מקרקעין ודיני תעשיית הבידור באוניברסיטת פרנקפורט.
איש טלוויזיה

פרידמן זכה לפרסום רב כמנחה של תוכניות הטלוויזיה "זהירות! פרידמן!" (בגרמנית Vorsicht! Friedman) ו"פרידמן" (Friedman) בין השנים 1998–2003. מאז 2004 הוא מנחה את תוכניות הטלוויזיה "סטודיו פרידמן!" (!Studio Friedman) ו"פרידמן צופה בכל" (בגרמנית !Friedman schaut hin).
תפקידים ציבוריים

פרידמן מילא תפקידים ציבוריים שונים. הוא כיהן כסגן הנשיא המועצה המרכזית של יהודי גרמניה בין השנים 2003-2000 וכיושב ראש הקונגרס היהודי האירופי בין השנים 2003-2001. הוא היה פעיל בולט במפלגה הנוצרית-דמוקרטית הגרמנית. ב-8 ביולי 2003 הוא קיבל עליו את הדין ושלם קנס של 17,400 יורו בגין אחזקה ושימוש בקוקאין. בשנת 2003 הוא התפטר מתפקידיו הציבוריים עקב השימוש בקוקאין.
פרסים

בשנת 2001 הוא קיבל את מסדר הכבוד של הרפובליקה הפדרלית של גרמניה ואת פרס הטלוויזיה הגרמנית (Deutscher Fernsehpreis).
מדינת אורנג' החופשית

מדינת אורנג' החופשית (בהולנדית: Oranje-Vrijstaat, או בקיצור ה-OVS) הייתה מדינה עצמאית שהתקיימה במהלך המחצית השנייה של המאה ה-19 בשטחי דרום אפריקה של ימינו.
היא השתרעה על פני קרוב לתשעים אלף קילומטרים רבועים במרכזה הגאוגרפי של דרום אפריקה המודרנית. בצפון היא גבלה ברפובליקה הדרום-אפריקאית כאשר בין שתי המדינות מפריד נהר הוואל; במערב היא גבלה מושבת הכף הבריטית, כאשר הגבול המשותף נמתח לאורך נהר האורנג'; ומדרום, לאורך הרי דראקנסברג, גבלה מדינת אורנג' החופשית עם המושבות הבריטיות בסוטולנד ונטאל. בירת המדינה והעיר הגדולה ביותר בה הייתה בלומפונטיין, הממוקמת במרכז מחציתה הדרום מערבי של המדינה, על אם הדרך לכיוון קייפטאון. מעבר לבלומפונטיין הבירה, במהלך יובל שנות קיומה הקימו בה תושביה למעלה מחמישים עיירות וכפרים. בשיאה, לקראת סוף המאה ה-19, התגוררו בה כמאה ושלושים אלף תושבים. אוכלוסיית המדינה כללה בעיקר חברת איכרים כפרית, דוברת הולנדית ואפריקאנס, שמרנית ונוצרית פרוטסטנטית. מדינת אורנג' החופשית קיימה פוליטיקה פנימית המבוססת על משטר רפובליקני דמוקרטי, לרבות מערכות בחירות סדירות ומערכת משפט מרובדת. היה לה מטבע משלה, צבא עצמאי ומוסדות תרבות; מערכות חינוך ובריאות; רשת מסילות רכבת וכיוצא באלו.
כבר מראשיתה, היה ברור שהאימפריה הבריטית שואפת לצרף את תחומי מדינת אורנג' החופשית לשטחי שלטונה. למרות זאת, ובניגוד לרפובליקה הדרום-אפריקאית שכנתה מצפון, היחסים בינה לאימפריה היו טובים לאורך רוב שנות קיומה. עם זאת, על רקע מאבקים טריטוריאליים שונים עם בריטניה ידעו לבסוף היחסים בין המדינות שנות מתיחות ומשבר, אשר הגיעה לשיאה עם פרוץ מלחמת הבורים. בסוף מלחמה זו, בשנת 1902, מדינת אורנג' החופשית הובסה וחדלה מלהתקיים. בניגוד ליחסיה עם בריטניה, יחסיה עם מדינות כמו הולנד - מדינת האם שלה וגרמניה - היריבה הראשית של הבריטים באזור, היו טובים בדרך כלל והיוו כר פורה לשיתוף פעולה. לרפובליקה הדרום-אפריקאית יחסיה היו מורכבים. מחד, זו הייתה מעין מדינה אחות שלה, בעלת רקע דומה ואולי אף אינטרסים משותפים. מאידך, לא פעם מדינות אלו התעמתו האחת עם השנייה, על רקע שאיפתה של הרפובליקה הדרום-אפריקאית לאחד את אורנג' החופשית תחתיה.
לאחר קיצה של המדינה, הקימה האימפריה הבריטית על חורבותיה את מושבת נהר האורנג' אשר התקיימה עד שנת 1910. באותה השנה, עם הקמת איחוד דרום אפריקה שטחי מדינת אורנג' החופשית שולבו באיחוד תחת פרובינציית מדינת אורנג' החופשית. עם נפילת האפרטהייד בשנת 1994 שטחי פרובינציית מדינת אורנג' החופשית הפכו לפרובינציית המדינה החופשית.
רקע

ייסוד מדינת אורנג' החופשית בראשית שנות ה-50 של המאה ה-19, היווה את אחת ההצלחות הגדולות ביותר של הטרק הגדול. מוצאו של העם האפריקאנרי, השחקן הראשי בטרק הגדול, הוא במושבת הכף ההולנדית, אשר החלה את דרכה בקייפטאון בשנת 1652. האפריקאנרים הם צאצאיהם של המתיישבים ההולנדים שאכלסו את המושבה, אשר בשנת 1806 עברה סופית לשליטה בריטית. למרות שבתחילה ניסה השלטון הבריטי החדש לרכוש את אמונם של האפריקאנרים, עד מהרה היחסים בין הצדדים עלו על שרטון. האפריקאנרים תפסו את השלטון הבריטי כרודני, וחשו געגוע לימי השלטון ההולנדי. עד מהרה החלו קולות של מרד להישמע בקרב האפריקאנרים במושבה, אך לנוכח כוחה העצום של האימפריה, הבינו האפריקאנרים שכל ניסיון לעימות ישיר עמה נידון לכישלון. ברם, הם החליטו שעזיבתה של המושבה היא מעשה בלתי נמנע.
לאחר שורה של דיונים פנימיים ממושכים, בשנת 1835 יצאו ממושבת הכף משלחות ראשונת של חלוצים אפריקאנרים לתור את הארץ. בתחילה, אנשי הטרק התמקדו בעיקר בהכנעת השבטים הילידים בשטחים עליהם תקום לימים מדינת אורנג' החופשית וכן בצפונה של הארץ, איפה שעתידה לקום הרפובליקה הדרום-אפריקאית. עקב הצלחתם לקצור ניצחונות על חלק מהשבטים בשלהי שנת 1836, ההגירה ממושבת הכף מזרחה הפכה להמונית. בחודשים הבאים אלפי אפריקאנרים עמוסים על עגלות משא עזבו את שטחי המושבה ונעו לכיוון צפון מזרח, אל השטחים שמעבר לנהר האורנג'.  בתחילה, הם ניסו לבסס מדינה עצמאית בחבל נטאל, היא רפובליקת נטאליה. הרפובליקה שם התבררה לבסוף ככישלון, לאחר שבריטניה כבשה את המקום בשנת 1845 והקימה בו מושבה משלה. לאחר מכן, הם פנו לפנים הארץ.
היסטוריה > ניסיונותיו של פוטכיטר לבסס עצמאות

עם כישלון יישוב חבל נטאל עקב הכיבוש הבריטי של המקום, מצאו את עצמם האפריקאנרים במצב בו כל חופי היבשת הסמוכים נשלטים על ידי ישויות זרות: בחוף המערבי שכנה מושבת הכף, ובחוף המזרחי ובחבל נטאל שכנה ממלכת הזולו משכבר הימים וכעת גם מושבת נטאל. ברם, פנו האפריקאנרים ליישב את פנים היבשת, את מרכז הארץ. למעשה, עוד קודם הקמת רפובליקת נטאליה, לנוכח אפריקאנרים רבים אשר טענו כי ההתיישבות בנטאל היא חסרת סיכוי בהתחשב בכוונת הבריטים באזור, החלו אפריקאנרים רבים מתיישבים בפנים הארץ ובמרכזה ומנסים לבסס שם ריבונות רפובליקנית משלהם. כך למשל הקימו אפריקאנרים בראשות הנדריק פוטכיטר בשנת 1838 את העיירה פוצ'פסטרום בפרובינציה הצפון מערבית של ימינו. עם הקמתה הם הכריזו עליה כעל רפובליקה עצמאית בשם רפובליקת פוצ'פסטרום (Republiek van Potchefstroom), אשר להלכה שלטה גם על שטחים שיהפכו בעתיד למדינת אורנג' החופשית. במקביל לייסוד פוצ'פסטרום, באותם החודשים הקימו אפריקאנרים במרכז שטחי המדינה החופשית של ימינו את העיירה ויינבורג ובה הכריזו על לידתה של רפובליקת ויינבורג (Republiek van Winburg). מעט לפני מפלתה הסופית של רפובליקת נטאליה בפני בריטניה, ב-9 באפריל 1844 הכריזו תושבי ויינבורג ופוצ'פסטרום על הקמתה של פדרציה ביניהם בשם רפובליקת פוצ'פסטרום-ויינבורג (Republiek van Potchefstroom-Winburg), אשר להלכה שלטה על שטחים נרחבים במרכז דרום אפריקה של ימינו. הם גיבשו לעצמם חוקה, אשר קבעה בין השאר כי הנדריק פוטכיטר מנהיגם יהיה שליטה הבלתי מעורער של המדינה. למרות הניסיון של האפריקאנרים באותן השנים לצייר זאת כך, הרפובליקה הפדרלית כמו גם שתי אלו שקדמו אליה, היה בעיקר הצהרתיות. בניגוד לרפובליקת נטאליה אשר היה בה לפחות לתקופה מסוימת שלטון ריבוני, קשה להתייחס לרפבוליקות זעירות אלו כאל מדינות של ממש.
כשנה לאחר הקמת הרפובליקה הפדרלית, בשנת 1845 נע פוטכיטר צפונה, אל המרחבים שמעבר לנהר הואל, מקום אשר פוטכיטר סבר שיהיה יעיל יותר להתיישבות אפריקאנרית המונית. מעבר לנהר ינסה פוטכיטר להניח את היסודות למה שיהפוך שם מאוחר יותר לרפובליקה הדרום-אפריקאית. בינואר 1848, כשמנהיגם פוטכיטר איננו בסביבה והמקום נעדר הנהגה, הרפובליקה הפדרלית של פוצ'פסטרום-ויינבורג התפרקה באופן רשמי, הגם שהיא חדלה מתפקוד ממשי למעשה עוד זמן רב קודם לכן.
היסטוריה > ההכרה מהבריטים וייסוד המדינה

עם התפקרותה של הרפובליקה הפדרלית שהקים פוטכיטר, וכשהוא מנצל את שהייתו של פוטכיטר בצפון הרחוק, החליט מנהיגה לשעבר של רפובליקת נטאליה, אנדריאס פרטוריוס, אשר מעמדו נפגע עקב כישלון הרפובליקה קצרת הימים שהנהיג, לנצל את ההזדמנות ולנסות לחזור למרכז הבמה. הוא הגיע לויינבורג ופוצ'פסטרום בינואר 1848, והתקבל שם באהדה רבה. פרטוריוס קיווה כי כעת תהיה לו הזדמנות להצליח במקום שפוטכיטר כשל - לבסס עצמאות אפריקנרית בפנים יבשת אפריקה. מספר שבועות לאחר מכן, ב-3 בפברואר, הכריז מושל מושבת הכף על כל האזור שבין נהר הוואל לנהר האורנג' כשטח צבאי בריטי (Orange River Sovereignty). עבור האפריקאנרים היה זה סימן למלחמה. לאחר שמנקודת מבטם בריטניה אילצה אותם לעזוב את מושבת הכף, ואחר כך עשתה את אותו הדבר בנטאל, הם סירבו להעלות בדעתם שייאלצו לעשות זאת בשלישית. פרטוריוס הגיב להצהרה הבריטית במהירות, על ידי הכרזה על "מלחמת חופש" נגד האימפריה הבריטית. הוא קיבץ סביבו צבא של כאלף לוחמים ויצא דרומה אל עבר בלומפונטיין, שהייתה אז לא יותר ממבצר בריטי. לאחר שבתחילה היה נראה שידו של פרטוריוס על העליונה, צבאו הובס לבסוף. מייד לאחר ההפסד, פרטוריוס וניצולי הקרב נסגו צפונה אל מעבר לנהר הואל, שם הם חוברים לאפריקאנרים נוספים שעשו זאת קודם לכן בחודשים הקודמים. עקב הפסדו של פרטוריוס, מאות אפריקאנרים אשר התיישבו בשטחי המדינה החופשית של ימינו עשו גם הם אותה הדרך בשבועות הבאים, ועזבו אותה.
בשלהי שנת 1851, באופן מפתיע יחסית וככל הנראה לנוכח עיקשותם של האפריקאנרים, החליטו הבריטים למרות ניצחונם בבלומפונטיין שמוטב להם להסיר באופן סופי את התנגדותם לעצמאות האפריקאנרים. יש הטוענים שהבריטים הגיעו למסקנה שעצמאות לאפריקאנרים תהפוך אותם לכוח בשירות האימפריה אשר יסייע לה מאוחר יותר בקולוניזציה של פנים הישבת. לפיכך, לקראת ינואר 1852 יצא פרטוריוס בראש משלחת דיפלומטית לאזור בלומפונטיין בהתאם להזמנת הבריטים. שם, ב-17 בינואר, לאחר כמה שעות של דיונים, חתמו פרטוריוס בשם האפריקאנרים ואיש צבא בריטי בשמה של בריטניה על אמנת נהר החול (Sand River Convention), אשר הכירה באופן רשמי בעצמאותם של האפריקאנרים בשטחים שמצפון לנהר הואל. היה זה למעשה האות לייסודה של הרפובליקה הדרום-אפריקאית, אשר הכריזה על עצמאותה מייד עם חתימת האמנה.
למרות שעם הקמת הרפובליקה הדרום-אפריקאית לכאורה כבר זכו האפריקאנרים בעצמאותם והשיגו את יעדם, הם לא קפאו על השמרים. הם המשיכו לדרוש מהבריטים שליטה לא רק על השטחים מצפון לנהר הוואל, אלא גם לאלו שמצפון וממזרח לנהר האורנג'. לקראת סוף שנת 1853, החליטה בריטניה לדבוק ואף להעצים את מגמת ההשלמה שלה עם שאיפותיהם הלאומיות של האפריקאנרים. לכן, ב-23 בפברואר 1854, חתמו האפריקאנרים והאימפריה בטקס רב רושם בבלומפונטיין על אמנת נהר האורנג' (Orange River Convention), אשר הכירה בעצמאותם של האפריקאנרים גם על השטחים שבין נהר האורנג' לנהר הואל, ופירקה סופית את השלטון הצבאי הבריטי שהוכרז במקום שש שנים קודם לכן. במקביל לחתימת ההסכם, הוכרזה עצמאותה של מדינת אורנג' החופשית, כשנתיים לאחר הקמת המדינה האחות הגדולה ממנה מצפון, הרפובליקה הדרום-אפריקאית.
היסטוריה > העשורים השני והשלישי: עידן יוהנס ברנד

עם עזיבתו של פרטוריוס ביוני 1863, נכנסה מדינת אורנג' החופשית לתקופה של אי שקט. במשך חודשים ספורים התחלפו בה שלושה נשיאים זמניים, ובנובמבר נערכו בה בחירות כלליות לנשיאות. בבחירות ניצח יוהנס ברנד, אישיות יוצאת דופן בנוף הפוליטי המקומי. ברנד, יליד קייפטאון, העביר טרם היבחרו קריירה אקדמאית כפרופסור למשפטים בלונדון וקייפטאון, קריירה מקצועית כעורך דין בבית המשפט העליון של מושבת הכף, וקריירה פוליטית כחבר פרלמנט במושבה. ברנד הובא לנשיאות כנראה בעיקר כמועמד פשרה חיצוני ועד מהרה הוא התברר כהצלחה לא מבוטלת. הוא כיהן כנשיא לאורך חמש קדנציות שהם לא פחות מעשרים וארבע שנה, קרוב למחצית משנות קיום מדינת אורנג' החופשית. הוא יצא לשתי מלחמות מוצלחות נגד לסוטו השכנה, האחת ב-1865 והשנייה ב-1869, ועקב כך הוא הצליח לייצב את הגבול בין שתי המדינות. בשנים אלו, מדינת אורנג' החופשית קלטה מהגרים חדשים רבים, הקימה עשרות יישובים, ונהנתה משלטן יציב וצמיחה כלכלית. בנוסף, היא החלה לעבור תיעוש גובר כמו גם לסחור באופן משמעותי עם מדינות שונות מעבר לים, כאשר היא נעזרת בנמלי הים של מושבת הכף ומושבת נטאל. בסוף התקופה היה נראה שמדינת אורנג' החופשית רכשה לעצמה מקום של קבע בנוף הפוליטי הדרום אפריקאי.
ברנד, חבר מסדר מיכאל הקדוש וג'ורג' הקדוש, אשר את רוב חייו בעביר בחברה הגבוהה של קייפטאון ולונדון, הצליח לשמר לאורך מרבית כהונתו כנשיא יחסים טובים עם בריטניה. עם זאת בשנה מסוימת היחסים בין מדינת ארנג' החופשית לבריטים ידעו מתח רב, עת התנגד ברנד לסיפוח הבריטי של אזור קימברלי בשנת 1871. הימים היו ימי בהלה לזהב בדרום אפריקה, והמדינה החופשית, כמו גם הרפובליקה הדרום-אפריקאית ובריטניה חשקו בסיפוח האזור הרווי בזהב וביהלומים. לבסוף, כשל ברנד בניסיונו למנוע את הסיפוח, והאזור עבר לידי מושבת הכף. בתגובה לכך מועצת העם של מדינת אורנג' החופשית קראה לברנד להכריז מלחמה על בריטניה. למרות לחצים משמעותיים לנקיטת פעולה, בחר ברנד בדרך אשר נתפסה כפרגמטית, ונמנע מעימות. נקודת משבר נוספת בין המדינות אירעה בשנת 1877. עם הסיפוח הבריטי של הרפובליקה הדרום-אפריקאית באותה השנה, יזמה בריטניה הקמת פדרציה בדרום אפריקה בין המושבות הבריטיות לרפובליקות האפריקאנריות. ברנד סירב בתוקף, ולתקופה מסוימת, לנוכח לחץ בריטי על מדינת אורנג' החופשית להיעתר לרעיון הפדרציה, המתח בין הצדדים גאה. למרות שברנד הביע תמיכה בעצמאותה של הרפובליקה הדרום-אפריקאית מבריטניה, עם פרוץ מלחמת הבורים הראשונה בדצמבר 1880, הוא סירב לתמוך במי מהצדדים. המלחמה הסתיימה בניצחון הרפובליקה הדרום-אפריקאית מספר חודשים לאחר מכן, ובעצמאותה מחדש. ברנד, שהיה פופולרי במיוחד בקרב עמו, נפטר בעת תפקידו ב-14 ביולי 1888 ונקבר בהלוויה ממלכתית רבת משתתפים בבלומפונטיין.
היסטוריה > העשור הרביעי: לפני המלחמה

לאחר מותו של יוהנס ברנד ביולי 1888, הלכו אזרחי מדינת אורנג' החופשית למערכת הבחירות התשיעית לנשיאות מאז ייסוד המדינה. בבחירות נבחר פרנסיס רייץ, אשר החל לשמש בתפקידו ב-10 בינואר 1889.
היסטוריה > מושבת נהר האורנג'

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
היסטוריה > מושבת נהר האורנג' > ראשי המושבה

| מושלי המושבה> מלך | מושלי המושבה>  | מושלי המושבה> שם | מושלי המושבה> כהונה |
| --- | --- | --- | --- |
| אדוארד השביעי | 1 | אלפרד מילנר Alfred Milner | 1902–1905 |
| אדוארד השביעי | 2 | ויליאם פאלמר William Palmer | 1905–1907 |
| אדוארד השביעי | 3 | האמילטון גולד-אדמס Hamilton Goold-Adams | 1907–1910 |
| ראשי ממשלת המושבה>  | ראשי ממשלת המושבה> תמונה | ראשי ממשלת המושבה> שם | ראשי ממשלת המושבה> כהונה | ראשי ממשלת המושבה> שנות חיים | ראשי ממשלת המושבה> מקום לידה |
| --- | --- | --- | --- | --- | --- |
| 1 |  | אברהם פישר Abraham Fischer | 1907–1910 (3 שנים) | 1850–1913 (מת בגיל 63) | קייפטאון, מושבת הכף מושבת הכף |
השתייכות מפלגתית:      מפלגת האורנג'
אוכלוסייה > התפלגות גזעית

| קבוצות גזעיות באוכלוסיית מדינת אורנג' החופשית> 1880 |
| --- | --- | --- | --- |
| שחורים ואחרים | 72,501 | 54.3% |   |
| לבנים | 61,017 | 45.7% |   |
| סה"כ | 133,518 | 100% |  |
1904
| שחורים | 225,101 | 58.1% |   |
| לבנים | 142,679 | 36.8% |   |
| צבעוניים | 19,282 | 5.0% |   |
| אסייתים | 253 | 0.1% |   |
| סה"כ | 387,315 | 100% |  |
הנתונים מתייחסים למפקד האוכלוסין הבריטי שנערך בשטח המדינה כשנתיים לאחר קיצה.
אוכלוסייה > התפלגות דתית

| קבוצות דתיות בקרב האוכלוסייה הלבנה במדינת אורנג' החופשית (1904) |
| --- | --- | --- | --- |
| פרוטסטנטים | 135,400 | 95.0% |   |
|        הכנסייה הרפורמית ההולנדית | 111,200 | 78.0% |   |
|        הכנסייה האנגליקנית | 17,800 | 12.5% |   |
|        הכנסייה המתודיסטית | 5,700 | 4.0% |   |
| קתולים | 3,300 | 2.3% |   |
| יהודים | 1,616 | 1.1% |   |
| אחר | 3,000 | 2.1% |   |
אוכלוסייה > התפלגות ארצות לידה

| מקום לידה בקרב האוכלוסייה הלבנה במדינת אורנג' החופשית (1904) |
| --- | --- | --- | --- |
| מדינת אורנג' החופשית מדינת אורנג' החופשית | 85,036 | 59.6% |   |
| מושבת הכף מושבת הכף | 29,727 | 20.8% |   |
| הממלכה המאוחדת הממלכה המאוחדת | 18,487 | 13.0% |   |
| הרפובליקה הדרום אפריקאית הרפובליקה הדרום אפריקאית | 3,116 | 2.2% |   |
| מושבת נטאל מושבת נטאל | 1,835 | 1.3% |   |
| האימפריה הרוסית האימפריה הרוסית | 1,025 | 0.7% |   |
| אחר | 3,453 | 2.4% |   |
אוכלוסייה > ערים, עיירות וכפרים

| ערים, עיירות וכפרים במדינת אורנג' החופשית> שם | ערים, עיירות וכפרים במדינת אורנג' החופשית> בשפת המקור | ערים, עיירות וכפרים במדינת אורנג' החופשית> שנת הקמה | ערים, עיירות וכפרים במדינת אורנג' החופשית> מחוז | ערים, עיירות וכפרים במדינת אורנג' החופשית> אוכלוסייה (1904) |
| --- | --- | --- | --- | --- |
| בלומפונטיין | Bloemfontein | 1846 | בלומפונטיין | 33,883 |
| האריסמית' | Harrismith | 1849 | האריסמית' | 8,300 |
| קרונשטאדט | Kroonstad | 1854 | קרונשטאדט | 7,191 |
| יאחרספוניין | Jagersfontein | 1852 | פאורסמית' | 5,657 |
| ליידי בראנד | Ladybrand | 1868 | ליידי בראנד | 3,862 |
| ויינבורג | Winburg | 1835 | ויינבורג | 2,762 |
| בראנדפורט | Brandfort | 1875 | בלומפונטיין | 1,977 |
| פיקסבורג | Ficksburg | 1867 | פיקסבורג | 1,954 |
| בית לחם | Bethlehem | 1859 | בית לחם | 1,777 |
| פאראייש | Parys | 1882 | היילבורן | 1,732 |
| בת'ולי | Bethulie | 1863 | בת'ולי | 1,686 |
| קופיפונטיין | Koffiefontein | 1892 | פאורסמית' | 1,657 |
| אדנבורג | Edenburg | 1862 | פאורסמית' | 1,562 |
| היילבורן | Heilbron | 1872 | היילבורן | 1,544 |
| פרדה | vrede | 1876 | פרדה | 1,543 |
| טרומפסבורג | Trompsburg | 1891 | פאורסמית' | 1,378 |
| וופנר | Wepener | 1875 | וופנר | 1,366 |
| פאורסמית' | Fauresmith | 1849 | פאורסמית' | 1,363 |
| בוסהוף | Boshof | 1856 | בוסהוף | 1,308 |
| זאסטרון | Zastron | 1875 | ראונקסוויל | 1,157 |
| בלשבורג | Blesberg | 1892 | מורוקה | 1,134 |
| סנקאל | Senekal | 1877 | בלומפונטיין | 1,039 |
| סמית'פילד | Smithfield | 1849 | נהר הקאלדון | 999 |
| ראונקסוויל | Rouxville | 1863 | ראונקסוויל | 990 |
| סבטסדרופ | Dewetsdorp | 1880 | בלומפונטיין | 971 |
| פיליפוליס | Philippolis | 1823 | פיליפוליס | 809 |
| יאקובשטאל | Jacobsdal | 1689 | יאקובשטאל | 764 |
| פרדפורט | Vredefort | 1878 | היילבורן | 759 |
| רדרסבורג | Reddersburg | 1861 | בלומפונטיין | 750 |
| פרנקפורט | Frankfort | 1878 | פרדה | 747 |
| לינדלי | Lindley | 1875 | בית לחם | 646 |
| רייץ | Reitz | 1890 | בית לחם | 526 |
| הופסטאד | Hoopstad | 1873 | הופסטאד | 452 |
הנתונים מבוססים על מפקד האוכלוסין הבריטי שנערך כשנתיים לאחר תום מלחמת הבורים. מטבע הדברים הנתונים לא משקפים במדויק את מצב העניינים ביישובים השונים בשנים שטרם המלחמה, אם כי סביר להניח שהוא כן קרוב למציאות.
חלוקה מנהלית

במהלך המחצית השנייה של המאה ה-19 חולקה מדינת אורנג' החופשית ל-19 מחוזות מנהליים.
| מחוזות מדינת אורנג' החופשית>  | מחוזות מדינת אורנג' החופשית> שם | מחוזות מדינת אורנג' החופשית> בשפת המקור | מחוזות מדינת אורנג' החופשית> בירה |
| --- | --- | --- | --- |
| 1 | בלומפונטיין | Bloemfonten | בלומפונטיין |
| 2 | נהר הקאלדון | Caledonrivier | סמית'פילד |
| 3 | ויינבורג | Winburg | ויינבורג |
| 4 | האריסמית' | Harrismith | האריסמית' |
| 5 | קרונשטאדט | Kroonstad | קרונשטאדט |
| 6 | בוסהוף | Boshof | בוסהוף |
| 7 | ג'ייקובשטאל | Jacobsdal | ג'ייקובשטאל |
| 8 | פיליפוליס | Philippolis | פיליפוליס |
| 9 | בת'ולי | Bethulie | בת'ולי |
| 10 | בית לחם | Bethlehem | בית לחם |
| 11 | ראונקסוויל | Rouxville | ראונקסוויל |
| 12 | ליידי בראנד | Ladybrand | ליידי בראנד |
| 13 | מורוקה | Moroka | מורוקה |
| 14 | פיקסבורג | Ficksburg | פיקסבורג |
| 15 | היילברון | Heilbron | היילברון |
| 16 | הופסטאד | Hoopstad | הופסטאד |
| 17 | פאורסמית' | Fauresmith | פאורסמית' |
| 18 | וופנר | Wepener | וופנר |
| 19 | פרדה | vrede | פרדה |
פוליטיקה > רשויות השלטון

החוקה של מדינת אורנג' החופשית קובעת שכל תושבי הקבע הלבנים ביום הקמת המדינה הם אזרחיה. בנוסף להם, מיום הקמתה המדינה, כל אדם לבן המתגורר בארץ כתושב קבע במשך חמש שנים לפחות, זכאי להתאזרח. "מועצת העם" (Volksraad) הוכרזה כרשות המחוקקת, כאשר בראש הרשות המבצעת עמד נשיא הנבחר בבחירות כלליות ישירות על ידי הציבור לכהונה בת חמש שנים עם אפשרות להיבחר מחדש. את רשמית המועמדים לנשיאות חיברה מועצת העם. הממשלה אשר בראשה עמד הנשיא "הייתה הוועד המנהל" (Uitvoerende Raad).
המעון הנשיאותי של מדינת אורנג' החופשית, בלומפונטיין
מועצת העם של מדינת אורנג' החופשית, בלומפונטיין
משרדי הממשלה של מדינת אורנג' החופשית, בלומפונטיין
פוליטיקה > נשיא המדינה

|  | תמונה | שם | כהונה | שנות חיים | מקום לידה |
| --- | --- | --- | --- | --- | --- |
| 1 |  | יוזיאס פיליפ הופמן Josias Philip Hoffman | 1854–1855 (שנה אחת) | 1807–1879 (מת בגיל 72) | סטנלבוש, מושבת הכף מושבת הכף הבריטית |
| 2 |  | יאקובוס בוסהוף Jacobus Nicolaas Boshoff | 1855–1859 (4 שנים) | 1808–1881 (מת בגיל 73) | מונטגו, מושבת הכף מושבת הכף הבריטית |
| 3 |  | מרטינוס פרטוריוס Marthinus Wessel Pretorius | 1860–1863 (3 שנים) | 1819–1901 (מת בגיל 82) | גראף-ריינט, מושבת הכף מושבת הכף הבריטית |
| 4 |  | יוהנס ברנד Johannes Henricus Brand | 1864–1888 (24 שנים) | 1823–1888 (מת בגיל 65) | קייפטאון, מושבת הכף מושבת הכף הבריטית |
| 5 |  | פרנסיס רייץ Francis William Reitz | 1889–1895 (6 שנים) | 1844–1934 (מת בגיל 90) | סטנלבוש, מושבת הכף מושבת הכף הבריטית |
| 6 |  | מרטינוס סטיין Martinus Theunis Steyn | 1896–1902 (6 שנים) | 1857–1916 (מת בגיל 59) | ווינבורג, מדינת אורנג' החופשית מדינת אורנג' החופשית |
השתייכות מפלגתית:      עצמאי;      אפריקאנר בונד
סמלים רשמיים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| הדגל הלאומי | הסמל הלאומי | הסיכה הלאומית |
| --- | --- | --- |
ראו גם

מדיה וקבצים בנושא  בוויקישיתוף
היסטוריה של דרום אפריקה
מלחמת הבורים
מושבת הכף
הרפובליקה הדרום-אפריקאית
מיסטר ריין

| --- | --- |

 לידה:  19 בנובמבר 1991 (בן 32) דסנזאנו דל גראדה, איטליה 
 שם לידה:  מתייה בלארדי
 שם במה:  Mr. Rain 
 מוקד פעילות:  איטליה 
 תקופת הפעילות:  מ-2011 
 סוגה:  פופ ראפ
 שפה מועדפת:  איטלקית 
 פרופיל ב-IMDb
 
מתייה בלארדי (באיטלקית: Mattia Balardi; נולד ב-19 בנובמבר 1991), ידוע בשם הבמה מיסטר ריין, הוא זמר, ראפר ומפיק מוזיקלי איטלקי.
ביוגרפיה

בלארדי נולד בדסנזאנו דל גארדה. בשנת 2011 הוציא את המיקסטייפ הראשון שלו, Time 2 Eat.‏ בשנת 2013 השתתף יחד עם הראפר אוסו, בעונה השביעית של תחרות השירה X Factor Italia. הצמד הגיע עד לשלב בתי השופטים, שם הודח. לאחר מכן הוגרל להתחרות בשלב "גלגל ההצלה" על מקום בשלב ההופעות החיות. אולם ידו לא הייתה על העליונה, והצמד הפסיד לרוברטה פומפה.
בינואר 2014 יצא בלארדי לסיבוב הופעות בערים גדולות ברחבי איטליה. ב-12 במאי 2015 הוציא את אלבום הבכורה שלו, Memories, לאור. על מנת לקדמו פרסם קודם לכן את הסינגל "Tutto quello che ho".‏ היצירה מורכבת משש עשרה רצועות. בין השירים נמנה "Carillon", שב-2018 קיבל מאיגוד תעשיית ההקלטות האיטלקי תואר פלטינה כפולה. ב-2 ביוני 2016 יצא השיר "Supereroe". האיגוד התעיד אותו בתואר זהב לאחר שנמכר בכ-50,000 עותקים ברחבי המדינה.
ב-5 בינואר 2018 הוציא את הסינגל הראשון מתוך אלבומו השני, "Ipernova". האלבום המלא, Butterfly Effect, יצא ב-26 בינואר. ב-21 בספטמבר פורסמה מהדורה מחודשת של היצירה בשם Butterfly Effect 2.0, המכילה ארבע רצועות בונוס.
בלארדי היה אחד משלושים האמנים שהתחרו בפסטיבל סן רמו 2023, הקדם האיטלקי לאירוויזיון 2023, שהתקיים בליברפול שבממלכה המאוחדת. שירו לתחרות, "Supereroi", סיים בערב הגמר במקום השלישי. הוא השתתף בתחרות העוקבת עם השיר "Due altalene", שהגיע למקום ה-17.
דיסקוגרפיה > אלבומי אולפן

| שם | פרטים | מיקומי שיא> ITA  | תוארי מכירות |
| --- | --- | --- | --- |
| Memories |  יצא לאור: 12 במאי 2015  חברת תקליטים: עצמאית | — |  |
| Butterfly Effect	  |  יצא לאור: 26 בינואר 2018  חברת תקליטים: אטלנטיק רקורדס | 3 |  FIMI : פלטינה |
| Petrichor |  יצא לאור: 12 בפברואר 2021  חברת תקליטים: אטלנטיק רקורדס, וורנר מיוזיק איטליה | 5 |  FIMI: פלטינה |
| Fragile |  יצא לאור: 18 במרץ 2022  חברת תקליטים: אטלנטיק רקורדס, וורנר מיוזיק איטליה | 17 |  |
| Pianeta di Miller |  יצא לאור: 1 במרץ 2024  חברת תקליטים: וורנר מיוזיק איטליה | 2 |  |
דיסקוגרפיה > מיקסטייפים

| כותרת | פרטי מיקסטייפ |
| --- | --- |
Time 2 Eat:  יצא לאור: 2011  חברת תקליטים: עצמאית